**Cyngor Eglwysi Rhyddion Cymru**

Cofnodion cyfarfod 22 Tachwedd 2022 a gynhaliwyd yn Nhŷ John Penri a thros Zoom

**Presennol:** Parch. Simon Walkling (Llywydd); Rheinallt Thomas (Cyn Lywydd); Helen Cameron Cymedrolwr FCG; Judith Morris; Dyfrig Rees; Ian Morris; Stephen Wigley; Aled Davies; Chris Gillham; Brendan Mason; Dawn Mason; Nan Powell-Davies; Anna Jane Evans; Peter Dewi Richards; Vaughan Salisbury; Paul Rochester; Aled Jones; Roger Batt; Gordon Atter; Helen Jones (Ysgrifennydd)

**Ymddiheuriadau**: Martin Spain (Trysorydd); Gethin Rhys; Steffan Wiliam (cyfieithydd); Aled Edwards

**1**. **Croeso:** Croesawodd y Llywydd bawb i'r cyfarfod naill ai'n bersonol neu dros Zoom. Estynnodd groeso arbennig i aelodau newydd o'r cyngor a oedd yn bresennol am y tro cyntaf sef, Dawn a Brendan Mason a fyddant yn gyd olynwyr i Chris Gilham o Ffederasiwn yr Annibynwyr a Roger Batt a Gordon Atter o Fyddin yr Iachawdwriaeth. Ymunodd Stephen Wigley â’r cyfarfod fel cyd-Gadeirydd Synod Cymru Wales. Croesawyd Y Parch Anna Jane Evans EBC yn gynrychiolydd yn lle y Parch Brian Matthews. Croesawodd ein gwestai arbennig, y Parch. Dr. Helen Cameron, Llywydd Grŵp yr Eglwysi Rhyddion i'r cyfarfod. Derbyniwyd ymddiheuriadau.

**2. Defosiwn**: Croesawodd Dyfrig Rees, Ysgrifennydd Cyffredinol Undeb Annibynwyr Cymru y rhai a fynychodd yn bersonol i Dŷ John Penri gan nodi ei bod yn dda gweld pobl wyneb yn wyneb eto. Arweiniwyd y defosiwn gan Dyfrig Rees. Darllenodd ran o Luc 23 a’n hatgoffa o baradwys Duw fel yr addawyd i’r lleidr ar y groes. Pwysleisiwyd y gair “Heddiw” a gofynnwyd inni a allem gymryd camau bach i ysbrydoli eraill i ddilyn Duw yng Nghrist. Dilynwyd hyn gan weddi o fendith ar y cyfarfod.

**3. Adroddiadau Cyngor yr Eglwysi Rhyddion**

**i) Cyngor Eglwysi Rhyddion Cymru**

Esboniodd pob enwad eu strwythurau a'u swyddogaethau. Rhannodd pob enwad eu pryderon ynghylch aelodaeth hŷn, cau eglwysi ac effaith pandemig Covid.

**ii) Grŵp Eglwysi Rhyddion**

Canfu'r Llywydd ei bod wedi ei chyffroi ac ymddiddori yng ngwaith Grŵp yr Eglwysi Rhyddion gan mai dim ond ers mis Ebrill y bu'n Llywyddu.

Mae'r aelodaeth yn parhau i dyfu a chafwyd ceisiadau gan eglwysi newydd i ymuno. Eglwys Elim oedd y mwyaf diweddar ac roedd eraill yn dangos diddordeb. Mae'r eglwysi newydd yn ddeinamig, yn iau eu hystod oedran ac mae'r eglwysi traddodiadol yn dysgu mwynhau cael eu hegnioli gan y grŵp newydd hwn. Mae eglwysi yn gyffredinol yn fwy pryderus am eu dyfodol ac mae eglwysi ledled y byd wedi elwa o ddefnyddio Zoom. Mae hyn wedi helpu i ymgysylltu â chynulleidfa ehangach.

Roedd yn arwyddocaol y gofynnwyd i Helen ddarllen gweddi yn angladd y Frenhines Elizabeth ym mis Medi. Roedd Helen yn ymwybodol ei bod yn cynrychioli 25 o eglwysi enwadol yn y gwasanaeth.

**Caplaniaethau**

Mae gwaith gaplaniaeth yn dod yn bwysicach:

a) Caplaniaid milwrol yn bodoli bellach ac mae hyn yn adlewyrchu amrywiaeth ffydd y rhai sy’n fodlon gwasanaethu yn y llu arfog.

b) Caplaniaethau ysbytai - mae hyn wedi cael mwy o sylw ers Covid ac wedi dod â materion megis lles cleifion a staff i'r amlwg.

c) Caplaniaethau carchardai – Mae’r gwaith a wnaed yn anhygoel ac mae’r “Cyfeirlyfr Croeso” yn cefnogi carcharorion sydd wedi dod i ffydd yn y carchar ac yn cael anhawster eu derbyn mewn eglwysi wedi gadael. Mae’r Cyfeirlyfr Croeso yn helpu i setlo cyn garcharorion sydd wedi talu eu dyled i ac sy’n dymuno cael eu derbyn gan gymdeithas eto.

d) Caplaniaethau addysg – Mae'r rhain i'w cael mewn sefydliadau Addysg Uwchradd ac Addysg Uwch. Mae angen eglwysi i gefnogi addysg grefyddol mewn ysgolion. Mae lle i’r eglwys rydd gael llais ac mae angen i arweinwyr ysgolion ymddiried yn y gwirfoddolwyr sy’n dod i mewn i ysgolion. Mae angen i ffydd fod yn weithred sy'n rhyddhau pobl nid yn eu caethiwo ac mae'n hollbwysig bod eciwmeniaeth yn cynorthwyo hyn.

Dywedodd Paul Rochester, Prif Weithredwr grŵp Eglwysi Rhyddion ei fod yn cwblhau strategaeth 5 mlynedd rhwng 2023 a 2025. Roedd yn awyddus i fynd ar drywydd cyd-destun Cymreig o fewn y grŵp. Byddai hyn yn creu cyswllt mwy uniongyrchol i ymdrin â datblygiadau yn y dyfodol. Diolchwyd i Paul am ei fewnbwn.

**11.30** Ymunodd Nan Powell-Davies â’r cyfarfod dros Zoom. Croesawodd Simon Walkling Nan, olynydd Meirion Morris fel Ysgrifennydd Cyffredinol Eglwys Bresbyteraidd Cymru yn swyddogol i’w chyfarfod cyntaf fel Ysgrifennydd Cyffredinol. Dywedodd Nan ei bod yn gyffrous iawn i fod yn aelod o'r Cyngor ac yn edrych ymlaen at fynychu cyfarfodydd yn y dyfodol.

Gofynnodd Judith sut y newidiodd deinameg yr eglwysi mwy newydd fel eglwys Elim Grŵp Eglwysi Rhyddion a’i bod yn dda clywed am eu bywiogrwydd. Eglurodd Helen fod doniau, gras a phrofiad yn hanfodol. Mae twf eglwysi bychain yn deillio o barch a chydweithrediad a’r angen i gydweithio. Nid oes atal barn ond goddefgarwch rhwng y naill a'r llall. Dywedodd Peter fod “grŵp enwadau bach” – grŵp Eglwysi Gwledig wedi’i leoli yn Lloegr. Gellid dysgu ac annog ffordd ymlaen ar gyfer cyfarfodydd fel hyn yng Nghymru hefyd.

Roedd Rheinallt yn bryderus nad oedd yn ymddangos bod cystal cyswllt ar lefel Grwp Eglwysi Rhyddion ag sydd rhyngom â Phwyllgor Addysg GERh sydd wedi bod yn rhagorol dros y blynyddoedd a hynny er bod addysg wedi ei ddatganoli i Gymru.

Y gobaith oedd y byddai mwy o gydweithio a dealltwriaeth fel y gallai Cymru a Lloegr edrych ymlaen at fod yn fwy gweithgar yn y dyfodol yn hytrach na chael agwedd negyddol. Dywedodd H C y bydd Grŵp Eglwysi Rhyddion yn nodi blaenoriaethau Cymreig yn y dyfodol. Ychwanegodd Simon fod ad-drefnu yn lleihau'r cysylltedd â phobl ac wedyn mae eraill yn teimlo'n ynysig. Awgrymwyd y gellid cynnwys pwyllgorau gyda'i gilydd i gael cyd-destun Cymreig. Byddai cynnull criw o eglwysi bychain at ei gilydd yn gynhaliaeth ddefnyddiol i eglwysi gwledig. Roedd Paul yn hapus i edrych ar hyn.

|  |
| --- |
| **PWYNT GWEITHREDU: Paul a Simon i gysylltu a dod ag awgrymiadau i'r cyfarfod nesaf ym mis Mai**. |

**4. Adroddiadau**

**A. Addysg**

Mynegodd Vaughan ei siom nad oedd cyfieithydd. Tynnodd sylw at y ddau adroddiad yr oedd wedi'u hanfon ymlaen i'w dosbarthu cyn y cyfarfod.

**1. Adroddiadau a gylchredwyd**

**i) Arweiniad i ymweliadau ysgol** – cysylltu ag ysgolion. Roedd yn dymuno diolch i Aled Davies am gynhyrchu fformat PDF o hwn.

**ii) Cysylltu Eglwysi ac Ysgolion** – Roedd Vaughan wedi diwygio adroddiad 2003 yn ddiweddar gan Gillian Wood o adran Addysg GERh. Pwysleisiodd Vaughan fod angen cylchredeg hwn i gynulleidfa eang. Addawodd Aled allanoli'r fformat wedi'i ddiweddaru a'i anfon at Vaughan ar ôl ei gwblhau.

**2. Menter Gwrth-hiliaeth Cymru.** Mae hyn gyda'r llywodraeth ar hyn o bryd ac i fod yn weithredol erbyn 2030. Mae ein cyswllt gyda Sarah Cawte (Swyddog Addysg FCG) wedi bod yn ddefnyddiol i sicrhau symud ymlaen gyda deunyddiau a grewyd. Erbyn hyn mae Zoe Keens (RE Today) a’i thîm yn addasu’r adnoddau CA2 Gwrth Hiliol Addysg Grefyddol FCG ar gyfer y Cwricwlwm i Gymru. Fodd bynnag, bydd angen cyfieithu’r deunydd i'r Gymraeg os yw’r fersiwn Saesneg yn cael ei dderbyn gan HWB. Hon yw gwefan y llywodraeth i athrawon yng Nghymru ddarganfod deunyddiau gwersi. Nid addysg grefyddol yw enw'r pwnc bellach ond Crefydd, Gwerthoedd a Moeseg.

Roedd y Cyngor yn ddiolchgar am yr amser, yr ymdrech a'r amynedd yr oedd eu hangen a'r cydweithrediad â Zoe Keens yn RE Today dros y fenter deunydd hiliol. Roedd Judith yn ddiolchgar y byddai'r adnoddau newydd hyn yn ddefnyddiol i enwadau gysylltu ag ysgolion. Gan fod addysg yn fater datganoledig i Gymru mae gan y papurau arwyddocâd yn y drafodaeth.

|  |
| --- |
| **PWYNT GWEITHREDU: 1. Y ddwy ddogfen i'w dosbarthu i'r Aelodau ar ffurf PDF. 2. Y Dogfennau i'w dosbarthu i Wefan Cytun ac i holl swyddfeydd yr enwadau a fydd wedyn yn eu hanfon ymlaen i'r eglwysi. 3. Y Dogfennau i'w hanfon at 22 o Glercod SACS i'w dosbarthu i ysgolion yn eu hardal. 4. Bydd Aled Davies yn allanoli'r gwaith ar gyfer “Cysylltu Eglwysi ac Ysgolion” i fformat PDF.** |

**B. Adroddiad y Trysorydd**

1. Diolchwyd i Martin am ei adroddiad ariannol.

2. Rhybuddiwyd y Cyngor y byddai cost am gyfieithu'r adroddiad Gwrth-Hiliaeth i'r Gymraeg. Gofynnwyd i'r Trysorydd beidio â throsglwyddo arian i'r cyfrif cadw gan y byddai angen i CERHC ariannu hyn. Byddai'n costio £5,000 ar gyfer cyfieithu deunydd Cyfnod Allweddol 2 a byddai ffi dylunio hefyd.

3. Nid yw deunydd Cyfnod Allweddol 3 yn barod ac ar hyn o bryd nid oes cyllideb i dalu am hyn. Dywedodd Aled Davies y byddai'n siarad â Zoe Keens ynglŷn â hyn.

**5. Cofnodion cyfarfod 23 Mehefin 2021:** Derbyniwyd y Cofnodion gyda Rheinallt yn eu cynnig fel rhai cywir ac eiliwyd gan Peter Dewi Richards ac aelodau eraill y Cyngor oedd yn bresennol. Diolchwyd i'r Ysgrifennydd am eu cofnodi.

**5i. Materion yn Codi** – Dim

**ii. Dogfen Gweinidogaeth Ardal** - Doedd dim i'w ychwanegu. Mae'r sgwrs yn parhau.

**6 Adroddiad y Llywydd.**

Dosbarthwyd hwn i'r aelodau cyn y cyfarfod.

**7. Adroddiad Cytun.**

Dosbarthwyd hwn i'r aelodau cyn y cyfarfod. Bydd cyfarfod Bwrdd ddydd Mercher 23 Tachwedd. Dymunwyd gwellhad buan i Gethin.

**8. Adroddiad Hyfforddiant**

Doedd dim byd newydd i'w ychwanegu ond fe addawodd Nan Powell-Davies adroddiad yn y cyfarfod nesaf.

**9. UFA** –

1/ 6.30 – 8.00 5 Rhagfyr – Gweminar ar Gaplaniaeth. Roedd GERH yn meddwl ei bod yn ddefnyddiol hyrwyddo hwn.

2. Diolchodd y Llywydd i Chris Gilham am ei gyfraniad fel aelod gwerthfawr o'r Cyngor a oedd bob amser yn bryderus am waith yr eglwys. Dymunodd yn dda iddo ar ei ymddeoliad.

**10. Dyddiad y cyfarfod nesaf: 23 Mai 2023** - Lleoliad i'w benderfynu